CELEX: 62008CA0094
Language: el
Date: 2008-11-20 00:00:00
Title: Υπόθεση C-94/08: Απόφαση του Δικαστηρίου (έκτο τμήμα) της 20ής Νοεμβρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτους μέλους — Επαγγέλματα του πλοιάρχου και του υποπλοιάρχου — Ρήτρα περί ιθαγένειας)

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/9
            
         Απόφαση του Δικαστηρίου (έκτο τμήμα) της 20ής Νοεμβρίου 2008 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-94/08) (1)
   
   (Παράβαση κράτους μέλους - Επαγγέλματα του πλοιάρχου και του υποπλοιάρχου - Ρήτρα περί ιθαγένειας)
   (2009/C 6/15)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: G. Rozet και L. Lozano Palacios)
   
      Καθού: Βασίλειο της Ισπανίας (εκπρόσωπος: B. Plaza Cruz)
   Αντικείμενο
   Παράβαση κράτους μέλους — Παράβαση του άρθρου 39 ΕΚ — Απαίτηση της ισπανικής ιθαγένειας για την άσκηση του επαγγέλματος του πλοιάρχου ή του υποπλοιάρχου σε ορισμένα πλοία που φέρουν ισπανική σημαία — Μέτρο που αντιβαίνει στο κοινοτικό δίκαιο
   Διατακτικό
   Το Δικαστήριο αποφασίζει:
   
               1)
            
            
               Το Βασίλειο της Ισπανίας, διατηρώντας σε ισχύ νομοθετική διάταξη βάσει της οποίας απαιτείται η ισπανική ιθαγένεια για την άσκηση των επαγγελμάτων του πλοιάρχου και του υποπλοιάρχου σε όλα τα πλοία υπό ισπανική σημαία πλην των εμπορικών πλοίων συνολικής χωρητικότητας μικρότερης των 100 τόνων που μεταφέρουν φορτίο ή λιγότερους από 100 επιβάτες, τα οποία κινούνται αποκλειστικά μεταξύ λιμένων ή σημείων που βρίσκονται σε περιοχές στις οποίες το Βασίλειο της Ισπανίας ασκεί κυριαρχία, κυριαρχικά δικαιώματα ή δικαιοδοσία, παρέβη τις υποχρεώσεις που υπέχει από το κοινοτικό δίκαιο και, ειδικότερα, από το άρθρο 39 ΕΚ.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
      (1)  ΕΕ C 107 της 26.4.2008.